CELEX: 62011TN0370
Language: fi
Date: 2011-07-08 00:00:00
Title: Asia T-370/11: Kanne 8.7.2011 — Puola v. komissio

1.10.2011   
            
            
               FI
            
            
               Euroopan unionin virallinen lehti
            
            
               C 290/9
            
         Kanne 8.7.2011 — Puola v. komissio
   (Asia T-370/11)
   2011/C 290/12
   Oikeudenkäyntikieli: puola
   
      Asianosaiset
   
   
      Kantaja: Puolan tasavalta (asiamies: alivaltiosihteeri M. Szpunar)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               toteamaan, että päästöoikeuksien yhdenmukaistettua maksutta tapahtuvaa jakoa koskevien unionin laajuisten siirtymäsäännösten vahvistamisesta Euroopan parlamentin ja neuvoston direktiivin 2003/87/EY 10 a artiklan mukaisesti 27.4.2011 tehty komission päätös 2011/278/EU (tiedoksiannettu numerolla K(2011) 2772) (EUVL L 130, s. 1) on kokonaisuudessaan mitätön
            
         
               —
            
            
               velvoittamaan Euroopan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi Puolan tasavalta vetoaa seuraaviin kanneperusteisiin.
   
               1)
            
            
               Ensimmäinen kanneperuste
               
                           —
                        
                        
                           SEUT 194 artiklan 2 kohdan 2 alakohtaa ja SEUT 192 artiklan 2 kohdan c alakohtaa on rikottu, koska yksittäisten jäsenvaltioiden erityispiirteitä polttoaineiden osalta ei ole otettu huomioon, koska tuotteiden vertailuarvot on määritetty maakaasun viitteellistä tehokkuutta käyttäen ja koska kyseinen polttoaine on otettu viitepolttoaineeksi.
                        
                     
         
               2)
            
            
               Toinen kanneperuste
               
                           —
                        
                        
                           Yhdenvertaisen kohtelun periaatetta on loukattu ja SEUT 191 artiklan 2 kohtaa sekä SEUT 3 artiklaa on rikottu, koska riidanalaisen päätöksen valmistelussa ei ole otettu huomioon Euroopan unionin yksittäisten alueiden toisistaan poikkeavaa tilannetta.
                        
                     
         
               3)
            
            
               Kolmas kanneperuste
               
                           —
                        
                        
                           SEU 5 artiklan 4 kohtaa (suhteellisuusperiaate) on rikottu, koska riidanalaisessa päätöksessä tuotteiden vertailuarvot on asetettu paljon tiukemmalle tasolle kuin mitä direktiivin 2003/87/EY tavoitteiden saavuttaminen edellyttää.
                        
                     
         
               4)
            
            
               Neljäs kanneperuste
               
                           —
                        
                        
                           10 a artiklaa ja direktiivin 2003/87/EY 1 artiklaa on rikottu eikä Euroopan komissiolla ole ollut toimivaltaa toteuttaa riidanalaisia toimia.